**Jelentkezési lap**

„A tanulószerződések működésének vizsgálata a kamara, az iskolák és a diákok részvételével” című Erasmus+ mobilitási projekt 2. tanulmányútjára.

**Helyszín**: Németország, Bad Zwischenahn

**Fogadó intézmény**: Berufsbildende Schulen Ammerland

**Odautazás**: 2018. április 08. délután Budapest, Liszt Ferenc repülőtér.

**Hazautazás**: 2018. április 14. késő esti órákban Budapest, Liszt Ferenc repülőtérre.

Résztvevő neve:…………………………………………………………………

Születési neve:……………………………………………………………………

Születésének helye, ideje:…………………………………………………………

Személyi igazolvány száma:………………………………………………………

Lakcíme:…………………………………………………………………………

Telefonszáma:…………………………………………………………………...

Emailcíme:………………………………………………………………………

Munkahelye neve:………………………………………………………………...

Munkahely címe:………………………………………………………………….

Jelenlegi beosztása, foglalkoztatási területe:……………………………………...

Betegség ( pl. diabetes, epilepszia…)……………………………………………..

Ételérzékenység (cöliákia, tejfehérje allergia ….)………………………………..

Dátum Aláírás

**Szállás**: a szállás igényes panzióban Bad Zwischenahnban, kétágyas szobákban. A panzióban bőséges reggeli biztosított. A szobákban törölköző, ágynemű, esetenként tévé biztosított, tisztálkodószerek, hajszárító nem.

**Ellátás:** a panzióban reggeli biztosított. Az ebéd szervezett formában történik pékségben, az iskola éttermében vagy más étteremben (az esetleges ételallergiát kérem a jelentkezéskor feltüntetni!). Vacsora a panzióhoz közeli étteremben vagy a panzióban a csoport igényei szerint szervezett formában vagy egyénileg. Az ellátás az ösztöndíjból finanszírozható.

**Biztosítás**: Külföldi utazáshoz javasolt az európai biztosítási kártya kiváltása. Ez ingyenesen kiváltható a Teve utcában. Igény esetén a projekt koordinátora vállalja az ezzel kapcsolatos ügyintézést, amennyiben a meghatalmazás az igénylőtől 2018. április 3-ig megérkezik. A pályázatban kötelező előírás az utasbiztosítás megléte, ennek ügyintézése a projektkoordinátor feladata és az utazás megkezdésekor kiosztott ösztöndíj terhére történik.

**Költségek**: a pályázat 588 euro-t biztosít megélhetési támogatásként (szállás, ellátás, biztosítás, egyéb költségek) és további 275 euro-t útiköltségre. Az előzetes becslések szerint a költség kb 400 euro + buszbérlés költsége a helyi közlekedéshez+repülőjegy, tehát a részvétel önerőt nem igényel!

**Nyelvtudás**: a tanulmányút alatt tolmácsolás biztosított, nyelvtudás nem alapfeltétel, de német vagy angol társalgási szintű nyelvismeret előnyt jelent.

Kérdés esetén Fekete-Márton Zsuzsanna áll rendelkezésre a 06 30 852 9882-es telefonszámon vagy emailben a feketemartonzsuzsanna@gmail.com emailcímen.

**A projekt összefoglalása**

A megvalósítani kívánt projekt legfontosabb háttere, hogy a Magyarországon az agrár-szakoktatásban is bevezetésre került a duális szakképzés. Az agrár vállalkozások azonban idegenkednek a tanulószerződések megkötésétől. A szövetség számos alkalommal tartott tájékoztató előadásokat a szerződés megkötésével járó előnyökről, illetve igyekezett megválaszolni a felmerülő kérdéseket. Mindez azonban nem bizonyult elegendőnek, még mindig komoly nehézségekbe ütközik mind az iskolák, mind a diákok szülei számára a megfelelő szakmai gyakorlati helyek felkutatása, a régi, bizonyítottan jól működő vállalkozások oktatásban való megtartása. Ezért döntöttünk úgy, hogy mind a Makeszisz tagiskoláinak vezetőségét, mind az ezekkel az iskolákkal kapcsolatban álló kertészeti vállalkozások képviselőit Németországban, a duális oktatási rendszer bölcsőjében szeretnénk megismertetni a rendszer működésével, a felmerülő kérdések, problémák megoldásaival, az előnyökkel-hátrányokkal.

A projekt fő célja, hogy a magyar szakképző iskolák, illetve a magyar vállalkozások egy olyan jól működő modellt tanulmányozzanak eredeti környezetben, amely elősegíti a magyarországi agrár-szakképzés minőségi változását.

A **pályázat kedvezményezettjei** *szaktanárok, szakoktatók*, akik a szakközépiskolai, szakiskolai és speciális szakiskolai nevelő-oktató pedagógiai munkában vesznek részt. Többségében rendelkeznek egyetemi és főiskolai szakmai és pedagógiai végzettséggel és legalább 10 éves szakmai tapasztalattal. A projektterv szerint az *agrár vállalkozásokból a tanulókkal foglalkozó szakemberek* vagy ezt tervezők is részt vesznek a projektben. Így egy-egy iskola részvétele mellett cégek is képviseltetik magukat, tanuló felelősökön keresztül. Lehetőséget kívánunk továbbá biztosítani a kamara képviselőinek részvételére is. Egy-egy turnus 15 fő iskolai képviselőből és tanulófelelősből állna a tervek szerint. A teljes projektben 30 fő vehet részt.

A fogadó intézmény a **Berufsbildende Schulen Ammerland**, Németország, Bad Zwischenahn. A projekt lehetőséget biztosít a környékbeli faiskolai üzemek tanulófelelőseinek az üzemen belüli speciális feltételek bemutatására. A munkaprogram során azonnali válaszokat kapnak a tanulószerződéssel (és egyéb szakmai kérdéssel) kapcsolatos felmerülő kérdésekre a magyar szakemberek, hiszen egy jól működő rendszert láthatnak a projekt résztvevői.